  Анжелика Тихонова корреспондент 3-тӥ куарусёнлы Удмуртиын коронавирус инфекциен 227 выль черламъёсты пусйизы. Висьыны усемъёс пӧлын 46 пиналъёс но 65 арессэс ортчем 39 арлыдоос. Со сярысь элькунысь оперативной штаб ивортӥз. Диагноззы Ижкарын 122 улӥсьёслэн зэмаз, Глазкарын – 21, Воткаын – 15, Можгаын – укмыс, Можга, Каракулино ёросъёсын – быдэн тямыс, Ува ёросын – сизьым, Вавож, Грак ёросъёсын – быдэн вить, Юкаменск, Эгра ёросъёсын – быдэн ньыль, Алнаш, Вотка ёросъёсын – быдэн куинь, Кез, Дэри, Сьӧлта, Яр ёросъёсын – быдэн кык, Глаз, Кизнер, Кияса, Сюмси, Шаркан ёросъёсын – быдэн одӥг. 180 адями висёнэз вормиз. 15 мурт кулӥз. Кышномуртъёслы 56, 60, 64, 65, 67, 71, 75, 82, 83, 91, 92, 93, 94 арес вал, воргоронъёслы – 56, 65 арес Туннэ нуналлы Удмуртиын коронавирусэн 47 сюрс 254 черлан учыр лабораториосын зэматэмын. 38 сюрс 587 адями йӧназ. 1 сюрс 627 мурт улонысь кошкиз. Али 245-езлэн висисьёслэн тазалыксы секыт. Берло нуналскын элькунын коронавирус инфекцилы 6 сюрс 229 эскеронъёс ортчытӥзы. 3-тӥ куарусёнлы Удмуртиын 335 сюрс 472 адями коронавируслэсь прививка пуктӥз, со пӧлысь 298 сюрс 148-ез кыкетӥ люкетсэ басьтӥзы. 25 сюрс 687 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  